|  |  |  |
| --- | --- | --- |
| Notat |  | September 2025  2024-10708 / Statsregnskab  J.nr. |
|  |  |

# Ændringslog til statens kontoplan – opdateret september 2025

Med virkning fra 1. januar 2023 er denne ændringslog til statens kontoplan etableret.

I loggen fremgår ændringer til statens kontoplan samt hvilken type ændring, der er tale om fx ”ny konto” eller ”præcisering”. Redaktionelle ændringer af kontobeskrivelserne medtages ikke i loggen.

Ændringsloggen følger et datoformat, hvor de nyeste ændringer er beskrevet først i notatet. Den nye tekst fremgår med kursiv. Såfremt ændringen medfører, at tekstafsnit falder bort, vil dette ligeledes blive fremhævet.

Bemærk, at der i ændringsloggen kan være påført ændringer for såvel indeværende som kommende regnskabsår.

**Ændringer til statens kontoplan med virkning fra 1. januar 2026**

I 2026 er oprettet 4 nye regnskabskonti under den nye standardkonto 23 it-omkostninger. Afledt heraf udfases 2 regnskabskonti relateret til it. Endvidere oprettes 8 nye regnskabskonti til afskrivninger og 11 nye regnskabskonti til afskrivninger. De overordnede regnskabskonti til afskrivninger og nedskrivninger udfases.

Endvidere er en enkelt konto til brug for mellemregninger under udfasning.

**20.31 – 20.36 og 20.41 – 20.42 Afskrivninger**

Type af ændring: Ny konto

I resultatopgørelsen udfases de generelle regnskabskonti til afskrivninger (20.30). I stedet oprettes specifikke regnskabskonti til hver anlægsgruppering.

For afskrivninger betyder dette oprettelse af følgende nye regnskabskonti:

* 20.31 Afskrivninger bygninger
* 20.32 Afskrivninger infrastruktur
* 20.33 Afskrivninger transportmateriel
* 20.34 Afskrivninger produktionsanlæg og maskiner
* 20.35 Afskrivninger it-udstyr
* 20.36 Afskrivninger inventar
* 20.41 Afskrivninger færdiggjorte udviklingsprojekter
* 20.42 Afskrivninger erhvervede koncessioner

Teksten under regnskabskonto 20.31 er den generelle, som de øvrige nye regnskabskonti vil henvise til.

**20.51 – 20.58 og 20.61 – 20.63 Nedskrivninger**

Type af ændring: Ny konto

I resultatopgørelsen udfases de generelle regnskabskonti til nedskrivninger (20.50). I stedet oprettes specifikke regnskabskonti til hver anlægsgruppering.

For nedskrivninger betyder dette oprettelse af følgende nye regnskabskonti:

* 20.51 Nedskrivninger bygninger
* 20.52 Nedskrivninger infrastruktur
* 20.53 Nedskrivninger transportmateriel
* 20.54 Nedskrivninger produktionsanlæg og maskiner
* 20.55 Nedskrivninger it-udstyr
* 20.56 Nedskrivninger inventar
* 20.57 Nedskrivninger grunde og arealer
* 20.58 Nedskrivninger anlægsarbejder for egen regning
* 20.61 Nedskrivninger færdiggjorte udviklingsprojekter
* 20.62 Nedskrivninger erhvervede koncessioner
* 20.63 Nedskrivninger udviklingsarbejder for egen regning

Teksten under regnskabskonto 20.51 er den generelle, som de øvrige nye regnskabskonti vil henvise til.

**23.10 It-drift**

Type af ændring: Ny konto

*På denne konto bogføres alle IT-tjenesteydelser relateret til it-drift, der ikke er en del af et aktivs kostpris.  
   
Kontoen indeholder fx:*

* *Outsourcet drift og cloud*
* *Driftskontrakter*
* *Servere og netværksomkostninger*
* *Datakommunikation, herunder telefonabonnement og samtaleudgifter*
* *Software og softwarelicensafgifter*
* *Databehandling*

*Kontoen er en resultatkonto, hvorpå der føres debetposteringer.*

**23.20 It-vedligehold**

Type af ændring: Ny konto

*På denne konto bogføres alle IT-tjenesteydelser relateret til it-vedligehold, der ikke er en del af et aktivs kostpris.*

*Kontoen indeholder fx:*

* *It-vedligeholdelseskontrakter*
* *Opdateringer af software, hardware og infrastruktur*
* *Applikationsvedligehold*
* *Outsourcet vedligehold*

*Kontoen er en resultatkonto, hvorpå der føres debetposteringer.*

**23.30 It-udviklingsrelaterede omkostninger**

Type af ændring: Ny konto

*På denne konto bogføres alle IT-tjenesteydelser relateret til it-udvikling, der ikke er en del af et aktivs kostpris.*

*Det vil eksempelvis være de tidlige faser (idé og analyse) under et udviklingsprojekt eller analyse i forbindelse med videreudvikling.*

*Kontoen indeholder fx:*

* *Konsulentbistand til it-projekter og videreudvikling, der ikke aktiveres*
* *Idéudvikling (af konkrete projekter), herunder workshops og inspirations-ture*

*Kontoen er en resultatkonto, hvorpå der føres debetposteringer.*

**23.40 Køb af IT-varer til forbrug**

Type af ændring: Ny konto

*Alle IT-varer under bagatelgrænsen som ikke indgår i frivillig it-bunkning.*

*Kontoen indeholder fx:*

* *Mindre printere og AV-udstyr*
* *Tastaturer*
* *Musemåtter*
* *Kabler og fx lyskanoner*
* *Bærbare pc'ere*
* *Lokalnetværk*
* *Netværkskomponenter*
* *Fast- og mobiltelefoner*
* *Printerpapir og toner*

*Kontoen er en resultatkonto, hvorpå der føres debetposteringer.*

**22.60 Køb af IT-varer til forbrug**

Type af ændring: Udfasning

Regnskabskontoen er erstattet af nye regnskabskonti under standardkonti 23.

**22.65 Køb af IT-tjenesteydelser**

Type af ændring: Udfasning

Regnskabskontoen er erstattet af nye regnskabskonti under standardkonti 23.

**98.85 Aut. Mellemregning, Rigspolititet**

Type af ændring: Udfasning

Regnskabskontoen er ikke længere i brug.

**Ændringer til statens kontoplan med virkning fra 1. januar 2025**

I 2025 er oprettet 4 nye regnskabskonti til brug for Nationalbanken. Endvidere har 4 af Nationalbankens regnskabskonti fået en tekstmæssig tilføjelse.

**58.15 Kommunekreditobligationer – tilgang**

Type af ændring: Ny konto

*På kontoen registreres tilgange af kommunekreditobligationer. Afgang konteres på konto 59.05 kommunekreditobligationer– afgang.*

*Det er den nominelle værdi, der registreres på regnskabskontoen. En eventuel forskel mellem købsprisen og den nominelle værdi registreres på regnskabskonto 58.57 kommunekreditobligationer– opkøbskurstab/gevinst.*

*Kontoen anvendes kun af Danmarks Nationalbank.*

*Kontoen er en balancekonto, hvorpå der føres debetposteringer på.*

**58.25** **Kommunekreditobligationer – kursreguleringer**

Type af ændring: Ny konto

*Kontoen er en aktivkonto, som ikke anvendes med de nuværende regnskabsregler. Hvis den tages i brug, må kontoen kun anvendes af Danmarks Nationalbank.*

*Hvis regnskabsreglerne ændres, skal kontoen bruges til registrering af værdireguleringer af kommunekreditobligationer.*

**58.57** **Kommunekreditobligationer – opkøbskurstab/gevinst**

Type af ændring: Ny konto

*Kontoen må kun anvendes af Danmarks Nationalbank.*

*Kontoen anvendes til at registrere opkøbskurstabet eller –gevinsten ved opkøb af kommunekreditobligationer. Dette opgøres som forskellen mellem købsprisen og den nominelle værdi.*

*Herudover registreres der på kontoen ved efterfølgende periodisering af opkøbskurstabet eller –gevinsten som en finansiel omkostning.*

**59.05** **Kommunekreditobligationer – afgang**

Type af ændring: Ny konto

*Kontoen omfatter afhændelse af almene boligobligationer. Tilgang konteres på konto 58.15 kommunekreditobligationer - tilgang*

*Kontoen er en balancekonto, hvorpå der foretages kreditposteringer ved afgange, det vil sige, når staten sælger eller overdrager kommunekreditobligationer.*

*Kontoen anvendes kun af Danmarks Nationalbank.*

**Justering af almene boligobligationer – 58.11, 58.21, 58.59 og 59.01**

Type af ændring: Tekstmæssig tilføjelse

For følgende regnskabskonti ”58.11, 58.21, 58.59 og 59.01” er der i navngivning og underliggende beskrivelse sket en ændring fra ”Almene boligobligationer” til ”Almene boligobligationer m.v.”

**Ændringer til statens kontoplan med virkning fra 1. januar 2024**

I 2024 er en regnskabskonto blevet splittet op i to. Som følge heraf er oprettet en ny regnskabskonto. Endvidere er der oprettet én ny finanskonto til brug for Nationalbanken.

Tre regnskabskonti har fået tilføjet præciserende bemærkninger.

To regnskabskonti er under udfasning i 2024.

**25.92 Værdiforskel, solgte værdipapirer**

Type af ændring: Præcisering

Kontobeskrivelsen har fået følgende tilføjelse:

*Der kan efter aftale med Økonomistyrelsen ved særlige konstruktioner fraviges fra opdelingen mellem konto 25.92 (salg) og 26.92 (anskaffelse), hvis det vurderes, at det vil give et mere retvisende billede af indtægter/udgifter i statsregnskabet.”.*

**26.92 Tab/gevinst ved køb af værdipapirer**

Type af ændring: Præcisering

Kontobeskrivelsen har fået følgende tilføjelse:

*Der kan efter aftale med Økonomistyrelsen ved særlige konstruktioner fraviges fra opdelingen mellem konto 25.92 (salg) og 26.92 (anskaffelse), hvis det vurderes, at det vil give et mere retvisende billede af indtægter/udgifter i statsregnskabet.”*

**82.26 Nettogæld vedr. gensidig sikkerhedsstillelse, udland**

Typer af ændring: Ny konto

*Kontoen anvendes alene af Danmarks Nationalbank.*

*Gensidig sikkerhedsstillelse i forbindelse med swap-aftaler foretages ved, at der modtages eller afgives valuta som sikkerhed, når swap-aftaler er i favør enten for den danske stat eller for modparten.*

*Når der modtages likviditet, som registreres på konto 63.69 Kontoindestående vedr. gensidig sikkerhedsstillelse (en debitering), modposteres en gæld herfor (kreditering). Konto 82.26 Nettogæld vedr. gensidig sikkerhedsstillelse anvendes til at registrere en sådan gæld.*

*Når der afgives likviditet til modparten (kreditering på konto 63.69), foretages en modsvarende debitering på konto 82.26.*

*Ved registrering på konto 82.26 underkonto 42.12.01.20 Sikkerhedsstillelse vedr. derivater*

*Kontoen kan både have en debet- og en kreditsaldo.*

**22.10 Rejser og befordring**

Type af ændring: Præcisering

Til eksemplerne under kontoen er foretaget to tilføjelser

* *Flyafgift*
* *Servicefee*

**94.10 Indefrosne feriepenge**

Type af ændring: Udfasning

Regnskabskontoen blev oprettet til brug for balanceregistreringer af de indefrosne feriepenge. De resterende saldi på regnskabskontoen er under behandling, og kontoen vil blive spærret, når saldi er nulstillet.

**18.15 Indefrosne feriepenge (modkonto)**

Type af ændring: Udfasning

Regnskabskontoen blev oprettet til brug for driftsregistreringer af de indefrosne feriepenge. Regnskabskontoen kan benyttes til brug for nulstilling af saldi på 94.10 og vil blive lukket med udgangen af 2024.

**16.20 Udgifter vedrørende rettigheder**

Type af ændring: Præcisering.

Kontobeskrivelsen er ændret grundet opsplitning af konto 16.20 Leje af arealer, udgifter vedrørende rettigheder i to konti hhv. 16.20 Udgifter vedrørende rettigheder og 16.21 Leje af arealer.

*Til og med 2023 konteres på kontoen en række driftsudgifter omhandlende:*

* *udgifter til leje af jord*
* *kajpladser, sportspladser mv.*
* *leje af jord med bygninger, hvor jorden er det afgørende element*
* *udgifter vedr. rettigheder (royalties)*
* *forpagtningsafgifter*

*Kontoen opsplittes fra 2024 i to konti for hhv. rettigheder (16.20) og arealer (16.21).*

*Kontoen vil herefter blive benyttet til udgifter vedr. rettigheder (royalties).*

*Kontoen er en resultatkonto og debiteres beløbet.*

Følgende tekstlinjer udgår:

~~På konto 16.20 konteres en række driftsudgifter omhandlende:~~

* ~~udgifter til leje af jord~~
* ~~kajpladser, sportspladser mv.~~
* ~~leje af jord med bygninger, hvor jorden er det afgørende element~~
* ~~udgifter vedr. rettigheder (royalties)~~
* ~~forpagtningsafgifter~~

~~Kontoen er en resultatkonto og debiteres beløbet~~

**16.21 Leje af arealer**

Typer af ændring: Ny konto

Kontoen er oprettet som følge af konto 16.20 Leje af arealer, udgifter vedrørende rettigheder i to konti hhv. 16.20 Udgifter vedrørende rettigheder og 16.21 Leje af arealer.

*Kontoen kan benyttes fra 2024*

*Indholdsmæssigt er leje af arealer til og med 2023 en del af konto 16.20, der fra 2024 opsplittes i to konti for hhv. rettigheder (16.20) og arealer (16.21).*

*På kontoen konteres en række driftsudgifter omhandlende:*

* *udgifter til leje af jord*
* *kajpladser, sportspladser mv.*
* *leje af jord med bygninger, hvor jorden er det afgørende element*
* *forpagtningsafgifter*

*Kontoen er en resultatkonto og debiteres beløbet.*

**Ændringer til statens kontoplan med virkning fra 1. januar 2023**

I 2023 er beskrivelserne for 10 regnskabskonti blevet præciseret. For 1 regnskabskonto er tilføjet et opmærksomhedspunkt. Der er oprettet tre nye regnskabskonti, mens to regnskabskonti har ændret brug.

[**16.30 Leasing og leje i øvrigt**](https://oes.dk/statsregnskab/oekonomisk-administrativ-vejledning-oeav/kontoplan/ordinaere-driftsomkostninger-15-20/16-husleje-leje-af-arealer-samt-leje-og-leasing-i-oevrigt/)

Type af ændring: Præcisering.

Kontoen er udbygget med et ekstra eksempel.

*Kortidsleje til brug for udbud af kurser konteres ligeledes på kontoen.*

[**21.10 Øvrige indtægter**](https://oes.dk/statsregnskab/oekonomisk-administrativ-vejledning-oeav/kontoplan/andre-ordinaere-driftsposter-21-22/21-andre-ordinaere-driftsindtaegter/)

Type af ændring: Præcisering

Konteringer af refusion af EU-tjenesterejser er blevet indarbejdet.

*Refusion af tjenesterejseudgifter m.m. fra fx EU Rådet og EU Kommissionen konteres på kontoen.*

[**31.55 Øvrige overførsler fra EU**](https://oes.dk/statsregnskab/oekonomisk-administrativ-vejledning-oeav/kontoplan/overfoerselsindtaegter-mv-30-34/31-overfoerselsindtaegter-fra-eu-og-oevrig-udland/)

Type af ændring: Præcisering

Konteringer af refusion af EU-tjenesterejser er blevet præciseret.

*Bemærk: Refusion af tjenesterejseudgifter m.m. fra fx EU Rådet og EU Kommissionen skal registreres på konto 21.10 øvrige indtægter.*

Følgende tekstlinjer udgår:

~~Bemærk: Refusion af tjenesterejseudgifter m.m. fra fx EU Rådet og EU Kommissionen skal enten registres konto på 22.10 rejser og befordring eller på konto 21.10 øvrige indtægter.~~

[**74.70 Akkumuleret videreførelse, udgiftsbaserede driftsbevillinger**](https://oes.dk/statsregnskab/oekonomisk-administrativ-vejledning-oeav/kontoplan/egenkapital-og-saerlige-statslige-balanceposter-70-74/74-fri-egenkapital/)

Type af ændring: Ny konto.

*På kontoen registreres modposteringer til de øvrige resultatdisponeringskonti.*

*Kontoen må kun benyttes af udgiftsbaserede driftsbevillinger.*

*Kontoen er et udtryk for de frie reserver institutionen har på dens egenkapital, som kan anvendes inden for dens formål under hensyntagen til udgiftsloftet.*

*Kontoen er en balancekonto, hvorpå der føres kreditposteringer for at vise omfanget af den akkumulerede videreførsel.*

*Kontoen debiteres ved negativ afvigelse mellem bevilling og regnskab, bortfald samt afvigelser ved kontoændringer.*

*Se kontiene 74.71 til 74.73 for eksempler.*

[**74.71 Årets resultat, udgiftsbaserede driftsbevillinger**](https://oes.dk/statsregnskab/oekonomisk-administrativ-vejledning-oeav/kontoplan/egenkapital-og-saerlige-statslige-balanceposter-70-74/74-fri-egenkapital/)

Type af ændring: Ændret brug af konto.

Kontoen ændrer, så den kan benyttes til bogføring af bevillingsafregningen for udgiftsbaserede driftsbevillinger.

*På kontoen registreres afvigelsen mellem bevilling og regnskab. Afvigelsen herimellem registreres uanset om beløbet er til videreførelse, bortfald eller overførsel til anden hovedkonto.*

*Kontoen må kun benyttes af udgiftsbaserede driftsbevillinger.*

*Kontoen er en balancekonto, hvorpå der føres debiteringer for at vise det overførte overskud. Kontoen krediteres såfremt regnskab er større end bevilling. Modkontoen til kontoen er altid 74.70.*

Følgende tekstlinjer udgår:

~~Kontoen anvendes til at neutralisere det bogførte videreførte overskud på konto 74.72. Neutraliseringen bogføres ved at debitere kontoen.~~

[**74.72 Kontoændringer, udgiftsbaserede driftsbevillinger**](https://oes.dk/statsregnskab/oekonomisk-administrativ-vejledning-oeav/kontoplan/egenkapital-og-saerlige-statslige-balanceposter-70-74/74-fri-egenkapital/)

Type af ændring: Ændret brug af konto.

*På kontoen registreres korrektioner i forbindelse med kontoændringer. Sådanne korrektioner omfatter eventuelle videreførselsbeløb, der skal tilføres hovedkontoen fra en anden hovedkonto, eller videreførelsesbeløb der skal overføres til en anden hovedkonto.*

*Kontoen anvendes typisk ved ressortændringer.*

*Kontoen er en balancekonto, hvorpå der føres debiteringer for at vise det modtagne beløb ved kontoændringer. Kontoen krediteres ved afgivelse til en anden hovedkonto. Modkontoen er altid 74.70.*

Følgende tekstlinjer udgår:

~~På kontoen bogføres det akkumulerede videreførte overskud for de udgiftsbaserede driftsbevillinger.~~

~~Udgiftsbaserede driftsbevillinger forekommer kun på ganske enkelte områder, jf. vejledningen om bevillingsafregning.~~

~~Det akkumulerede videreførte overskud bogføres ved at kreditere konto 74.72~~

[**74.73 Bortfald, udgiftsbaserede driftsbevillinger**](https://oes.dk/statsregnskab/oekonomisk-administrativ-vejledning-oeav/kontoplan/egenkapital-og-saerlige-statslige-balanceposter-70-74/74-fri-egenkapital/)

Type af ændring: Ny konto.

*På kontoen registreres den del af et givent overskud, der ikke kan videreføres til kommende år.*

*Kontoen må kun benyttes af udgiftsbaserede driftsbevillinger.*

*Kontoen er en balancekonto, hvorpå der føres krediteringer for at vise bortfald. Modkontoen er altid 74.70.*

**22.40 Øvrige driftsaktiviteter**

Type af ændring: Præcisering.

I kontobeskrivelsen er tilføjet præciserende bemærkninger i forhold til erstatninger og bod af ordinær karakter (driftsmæssige risici) af mindre størrelse.

*erstatninger og bod af ordinær karakter (driftsmæssige risici) af mindre størrelse. F.eks. erstatninger i tilknytning til kontrakter eller for skader påført andres ejendom i forbindelse med driftsmæssige aktiviteter.*

Følgende tekstlinjer udgår:

~~erstatninger og bod af ordinær karakter (driftsmæssige risici) af mindre størrelse~~

**46.53 Erstatninger**

Type af ændring: Præcisering.

I kontobeskrivelsen er tilføjet præciserende bemærkninger i forhold til erstatninger og bod af ordinær karakter (driftsmæssige risici) af mindre størrelse.

*Mindre erstatninger af ordinær karakter f.eks. knyttet til kontrakter eller skade på privat ejendom konteres på 22.40 Øvrige driftsaktiviteter.*

Følgende tekstlinjer udgår:

~~Mindre erstatninger af ordinær karakter (driftsmæssige risici) konteres på 22.40 Øvrige driftsaktiviteter.~~

**22.70 Køb af tjenesteydelser i øvrigt**

Type af ændring: Præcisering.

I kontobeskrivelsen er tilføjet præciserende bemærkninger i forhold til gebyrer og opkrævninger ved forsinket betaling.

*På kontoen registreres køb af tjenesteydelser og andre ydelser, der ikke kan henføres til regnskabskontiene 22.05-22.65.*

*Gebyrer i tilfælde hvor de er pålagt som betaling for en konkret handling/transaktion, fx administrationsgebyr, registreres desuden også på kontoen.*

*Morarenter, rykkergebyrer og kompensationsbeløb, der opkræves af en leverandør ved forsinket betaling af fakturaer, skal registreres på regnskabskontiene 26.80 eller 26.81.*

Følgende tekstlinjer udgår:

~~På denne konto registreres køb af tjenesteydelser og andre ydelser, herunder gebyrer i tilfælde hvor de er pålagt som betaling for en konkret handling/transaktion, der ikke kan henføres til regnskabskontiene 22.05-22.65.~~

[**31.79 Neutralisering af EU-udviklingsindtægter**](https://oes.dk/oekonomi/oeav/kontoplan/overfoerselsindtaegter-mv-30-34/34-oevrige-overfoerselsindtaegter/)

Type af ændring: Ny konto.

*Kontoen benyttes i de situationer, hvor der for EU-refusionsordninger med immaterielle eller materielle anlægsprojekter kan opstå en tidsmæssigt forskydning mellem registreringen af indtægter og udgifter.*

*Kontoen må kun benyttes efter aftale med Økonomstyrelsen.*

Yderligere tekst om kontoen herunder konteringseksempel kan ses på hjemmesiden.

**97.23 Energiafgifter**

Type af ændring: Præcisering

Kontobeskrivelsen er blevet præciseret, således at det fremgår, at kontoen skal benyttes til refusionsberettigede energiafgifter.

*Kontoen omfatter refusionsberettigede afgifter vedr. kul, gas, benzin, olie, el mv.*

*Kontoen benyttes til registrering af refusionsberettigede energiafgifter hos Skatteforvaltningen.*

*Ikke refusionsberettigede afgifter konteres på de relevante udgiftskonti.*

*Når der afregnes, overføres saldoen til konto 97.26.*

Følgende tekstlinjer udgår:

~~Kontoen omfatter afgifter vedr. kul, gas, benzin, olie, el mv.~~

~~Kontoen er en balancekonto med en kreditsaldo vedr. skyldige energiafgifter.~~

***Nedenstående er udmeldt i tidligere nyhedsbrev***

**22.10 Rejser og befordring**

Type af ændring: Præcisering og opmærksomhedspunkt.

I kontobeskrivelsen er fortæring under fortæring under tjenesterejser blevet præciseret samt et tilføjet et opmærksomhedspunkt vedrørende moms:

*Fortærings- og forsikringsudgifter under tjenesterejser konteres ligeledes på denne konto.*

*Bemærk, at købsmoms på udgifter til fortæring på restaurant, kro, cafeteria o.lign. ikke er fuldt fradragsberettiget.*

**22.20 Repræsentation**

Type af ændring: Præcisering.

I kontobeskrivelsen er fortæring under tjenesterejser blevet præciseret:

*Fortæring under tjenesterejser konteres på 22.10 Rejser.*

**21.10 Øvrige indtægter**

Type af ændring: Præcisering.

I kontobeskrivelsen er tilføjet præcisering vedrørende inddrevne fordringer:

*Inddrevne beløb for restancer, der er tabsafskrevet, skal konteres på regnskabskontoen. Dette uanset, hvornår fordringen er sendt til SKAT.*

*Dette gør sig også gældende i de tilfælde, hvor der efter afsendelse af fordringen til SKAT, sker indbetaling af det skyldige beløb direkte til institutionen.*

*Fejlrettelser vedrørende tab af debitorer kontereres på regnskabskonto 22.95.*